Spolupráca v období 2021 – 2027 sa v záujme riešenia špecifických potrieb a výziev ZKÚ bude zameriavať na akcie spoločného záujmu ZKÚ a EÚ. Z viacročného orientačného programu vyplýva, že prioritnými oblasťami spolupráce sú najmä zelená dohoda, digitalizácia, pracovné miesta a rast, ako aj ľudský rozvoj. Z celkového počtu 15 viacročných orientačných programov sa do konca roka 2021 prijalo 11 programov. V priebehu roka 2022 sa ešte majú prijať štyri viacročné orientačné programy.

Nové rozhodnutie predstavuje základ programovania spolupráce so ZKÚ na obdobie 2021 – 2027, ktoré vychádza z obsiahleho politického dialógu a dialógu o politike. Na základe rozhodnutia o pridružení zámoria vrátane Grónska sa na obdobie 2021 – 2027 vyčlenilo 500 miliónov EUR.

V rozhodnutí o pridružení zámoria vrátane Grónska sa spájajú dva predošlé nástroje – predchádzajúce rozhodnutie o pridružení zámoria s podporou Európskeho rozvojového fondu a dodatočné rozhodnutie o Grónsku financované z rozpočtu EÚ – do jedného nástroja so spoločným zdrojom financovania, ktorým je rozpočet EÚ a ktorý sa teraz vzťahuje na všetky ZKÚ.

-V časti II tejto správy sa vyzdvihuje pokrok, ktorý sa dosiahol pri vykonávaní nového rozhodnutia od jeho prijatia v októbri do konca roka, ako sa požaduje v článku 86.

V sektore vody a hygieny sa program na ostrove Svätý Martin začal vykonávať podpisom dohody o financovaní a otvorením verejného obstarávania v oblasti technickej pomoci so sumou 880 000 EUR na rozvoj cezhraničnej spolupráce. Svätý Martin takisto využil prostriedky poskytované v rámci budovania odolnosti a reakcie na katastrofy z finančného krytia z 11. ERF na núdzovú pomoc (4,34 milióna EUR vyplatených v roku 2021) a dokončil výber dvoch kľúčových miest na výstavbu prístrešia, čo ostrovu umožní lepšie sa pripraviť na zvládanie prírodných katastrof. Curaçao takisto napredovalo vo svojom programe posilňovania odolnosti ostrova tým, že sa v roku 2021 podpísala dohoda o financovaní .

V sektore vzdelávania Aruba pokračovala vo vykonávaní svojho programu v oblasti vysokoškolského vzdelávania (9,5 milióna EUR vyplatených do konca roka 2021) prostredníctvom zavedenia inovačných učebných plánov v oblasti vedy, technológie, inžinierstva a matematiky (STEM). Z programu rozpočtovej podpory určeného pre ostrov Anguilla sa poskytla podpora na uskutočnenie prvého prieskumu trhu práce na tomto ostrove a na vypracovanie stratégie vzdelávania na roky 2020 až 2025 (vyplatila sa tretia variabilná tranža vo výške 0,90 milióna EUR).

V roku 2021 sa pokračovalo vo vykonávaní niekoľkých územných programov. V oblasti Karibiku sa to týkalo ostrovov Aruba, Anguilla, Bonaire, Montserrat, pričom sa nadviazala spolupráca s ostrovmi Svätý Martin a Curaçao. V oblasti Atlantiku sa pokračovalo v spolupráci so Svätou Helenou, zatiaľ čo program s ostrovom Saint Pierre a Miquelon sa úspešne skončil. V oblasti Tichomoria dosiahol svoje ciele program venovaný Francúzskej Polynézii, pričom iniciatívy týkajúce sa Novej Kaledónie a ostrovov Wallis a Futuna úspešne napredovali.

Bývalé ZKÚ Spojeného kráľovstva sú naďalej oprávnené na získanie prostriedkov z ERF a ich využívanie až do skončenia príslušných prebiehajúcich programov.

Na ostrove Saint-Pierre a Miquelon EÚ podporila vykonávanie vládneho strategického plánu rozvoja, na základe ktorého by sa mala uprednostniť hospodárska diverzifikácia a demografická stabilita. Pandémia COVID-19 v poslednom čase vyvinula značný sociálno-ekonomický tlak na sektor cestovného ruchu, prijali sa však opatrenia na zmiernenie vplyvov tejto krízy a v roku 2021 sa vyplatila piata fixná tranža vo forme podpory v súvislosti s pandémiou COVID-19 vo výške 1,1 milióna EUR.

Na ostrove Nová Kaledónia sa pokračovalo vo vykonávaní programu rozpočtovej podpory so zameraním na zamestnanosť a profesijnú integráciu s cieľom zlepšiť prístup k programom odborného vzdelávania. Program rozpočtovej podpory venovaný sektoru cestovného ruchu vo Francúzskej Polynézii prispel k zmierneniu nepriaznivých účinkov pandémie. Vypracovala sa nadväzujúca stratégia určená na zvýšenie udržateľnosti a odolnosti sektora. V roku 2021 sa vyplatila piata a posledná fixná tranža (2,5 milióna EUR). Program rozpočtovej podpory určený na stratégiu digitálneho rozvoja ostrovov Wallis a Futuna prispel k rozšíreniu digitálnych služieb spojených so širokopásmovým káblovým pripojením Tui-Samoy, vďaka čomu sa na území zlepšia najmä zariadenia telemedicíny.

Pokrok sa zaznamenal aj v oblasti udržateľného rastu, a to vďaka prebiehajúcemu programu rozpočtovej podpory pre Montserrat, v rámci ktorého bola vyplatená štvrtá fixná tranža (2 milióny EUR). Z tohto programu sa podporilo zvýšenie podielu obnoviteľných zdrojov energie vo vnútroštátnej sieti (slnečnej aj geotermálnej energie) a zvýšenie prístupnosti pomocou zlepšenia letiskových zariadení.

·Tematický program pre všetky ZKÚ Green Overseas – GO (17,8 milióna EUR – 11. ERF) sa zameriava na presadzovanie udržateľnej energetiky a posilnenej odolnosti proti zmene klímy. Program sa začal vykonávať v roku 2021 vytvorením štruktúry vykonávania programu, uskutočnením podrobných konzultácií s prijímateľmi, ktoré boli zamerané na konkrétne témy intervencií, a organizáciou prvého kola seminárov. Činnosti vrátane technickej pomoci a pilotných projektov sa začnú realizovať v druhom polroku 2022.

·V Karibiku sa program RESEMBID (Resilience, Sustainable Energy and Marine Biodiversity Regional, 42,67 milióna EUR a z toho 2,67 milióna EUR z balíka B formou podpory v súvislosti s pandémiou COVID-19) zameriava na budovanie odolnosti, udržateľnú energiu a morskú biodiverzitu. Jeho cieľom je zvýšiť odolnosť proti extrémnym a opakujúcim sa prírodným udalostiam, modernizovať zastaranú infraštruktúru a zvýšiť energetickú efektívnosť, ako aj zlepšiť ochranu a udržateľné riadenie morskej biodiverzity. V roku 2021 sa vykonávanie zrýchlilo v prípade všetkých grantových projektov, ktoré sú predmetom zmlúv alebo ich vykonávajú prijímatelia. Program okrem toho dosiahol významné úspechy v oblasti odolnosti a pripravenosti na riziko katastrof, najmä pomocou analytických správ o pripravenosti na núdzové situácie a reakcii na katastrofy v 12 ZKÚ a pomocou certifikačného kurzu venovaného financovaniu a analýze rizika katastrof. Dosiaľ sa vyplatilo 8,2 milióna EUR a očakáva sa, že táto suma sa od roku 2022 zvýši.

·V Tichomorí sa v rámci regionálneho programu PROTEGE (Projet régional océanien des territoires pour la gestion durable des écosystèmes, 36 miliónov EUR) podporuje udržateľný a odolný rozvoj ochranou biodiverzity a obnoviteľných prírodných zdrojov. Regionálny program pre oblasť Tichomoria v priebehu roka 2021 značne napredoval vďaka výmene najlepších poľnohospodárskych postupov medzi ZKÚ. Konkrétne sa na ostrovoch Moorea a Tahiti v novembri 2021 uskutočnilo v rámci programu PROTEGE druhé stretnutie agroekologických demonštračných poľnohospodárskych podnikov, ktoré bolo zamerané na odbornú prípravu v oblasti biologickej ochrany plodín. Pandémia však zapríčinila určité oneskorenia pri vykonávaní, a preto sa dohoda o financovaní predĺžila do októbra 2024 (zo septembra 2023), k čomu došlo v nadväznosti na žiadosť zo strany vykonávajúceho orgánu (Tichomorské spoločenstvo – SPC).

Spolupráca so ZKÚ na regionálnej úrovni napredovala prostredníctvom troch regionálnych programov a počiatočnej fázy tematického programu. Tieto programy sa budú ďalej vykonávať v nasledujúcich rokoch (viac podrobných informácií v prílohe).

II.SPOLUPRÁCA NA ZÁKLADE NOVÉHO ROZHODNUTIA O PRIDRUŽENÍ ZKÚ OD OKTÓBRA DO DECEMBRA 2021

V roku 2021 neboli podpísané žiadne ďalšie operácie v rámci investičného nástroja EIB pre ZKÚ, ktorý podľa nového rozhodnutia o pridružení zámoria vrátane Grónska prestal existovať. V roku 2021 prebiehali predtým podpísané operácie, ktoré dokopy predstavovali sumu 85,39 milióna EUR (z toho sa do konca roka 2021 vyplatila celá suma 85,39 milióna EUR). Táto suma presahovala počiatočnú výšku finančných prostriedkov, pretože fond bol revolvingový a niektoré spätné toky prostriedkov sa opäť požičali.

V rozhodnutí o pridružení zámoria sa stanovila finančná pomoc pre ZKÚ v období 2014 – 2020 v rámci 3. finančného protokolu prostredníctvom finančných nástrojov, ktoré spravuje Európska investičná banka (EIB). Išlo o tieto nástroje: investičný nástroj pre ZKÚ (výška finančných prostriedkov: 48,5 milióna EUR), financovanie bonifikácie úrokovej sadzby a technickej pomoci (5 miliónov EUR) a vlastné zdroje EIB (do 100 miliónov EUR).

·suma 225 miliónov EUR na územne (bilaterálne) pridelené rozpočtové prostriedky pre Grónsko,

·suma 76 miliónov EUR na regionálnu spoluprácu, z ktorej sa vyčlení 15 miliónov EUR na intraregionálnu spoluprácu ZKÚ so susednými krajinami, ktoré do ZKÚ nepatria,

·suma 22 miliónov EUR na štúdie a opatrenia technickej pomoci,

·suma 13 miliónov EUR na fond nepridelených prostriedkov určený na reakciu na nepredvídané okolnosti, nové výzvy a nové medzinárodné priority.

Spätné toky z aktuálne neexistujúceho investičného nástroja pre ZKÚ sa po sprístupnení pripočítajú k nepridelenej rezerve.

Na základe preskúmania v polovici trvania možno všetky zostávajúce nepridelené finančné prostriedky prideliť do iného finančného krytia v rámci rozhodnutia o pridružení zámoria vrátane Grónska, a to z iniciatívy Komisie a po konzultácii s členskými štátmi vo výbore ZKÚ.

Podľa kritérií stanovených v rozhodnutí o pridružení zámoria vrátane Grónska sa 12 ZKÚ (z 13) považuje za oprávnené získať bilaterálny prídel v rámci tohto rozhodnutia. Navyše Svätý Bartolomej teraz po prvýkrát využíva prostriedky z územného prídelu. Francúzske južné a antarktické územia, ktoré sú jedinými neobývanými ZKÚ, sa na účely oprávnenosti na poskytnutie financovania považujú za región podľa článku 84 ods. 1 rozhodnutia o pridružení zámoria vrátane Grónska, a preto majú k dispozícii osobitný regionálny program namiesto bilaterálneho prídelu.

Tri regionálne programy pre Karibik, oblasť Tichého a Indického oceánu sú zamerané na podporu spolupráce medzi ZKÚ z rovnakého regiónu, ktoré čelia podobným výzvam a majú podobné priority. Akciami financovanými v rámci regionálnych prídelov sa podporuje vypracovanie a realizácia komplexných regionálnych programov a projektov na riešenie týchto výziev. Partnerstvá s inými zdrojmi financovania vrátane ostatných finančných nástrojov Európskej únie sa podporujú prostredníctvom spolupráce so susediacimi africkými, karibskými a tichomorskými krajinami (AKT) a/alebo tretími krajinami, ako aj s najvzdialenejšími regiónmi EÚ. Hlavným novým prvkom rozhodnutia o pridružení zámoria vrátane Grónska je finančné krytie na intraregionálnu spoluprácu, z ktorého sa vyčleňujú prostriedky práve na podporu takejto spolupráce so susednými krajinami, ktoré nepatria do ZKÚ.

Proces programovania na obdobie 2021 – 2027:

Komisia prijíma viacročné orientačné programy vo forme „jednotných programových dokumentov“. V týchto dokumentoch sa zohľadňujú plány rozvoja územia alebo iné plány schválené ZKÚ a členskými štátmi, s ktorými sú ZKÚ spojené, ako aj priority EÚ. Viacročné orientačné programy sa prijímajú v súlade s postupom výboru ZKÚ. Akčné plány a opatrenia sa prijímajú oddelene od viacročných orientačných programov, pričom sa tiež prijímajú v súlade s postupom výboru ZKÚ. V súlade s článkom 80 rozhodnutia o pridružení zámoria vrátane Grónska majú ZKÚ na požiadanie k dispozícii technickú pomoc počas procesu programovania. Hlavnou osobitosťou je, že spolupráca so ZKÚ sa v zásade zameriava na jednu prioritnú oblasť, ktorá vychádza zo spoločných záujmov ZKÚ a EÚ, s cieľom zabezpečiť dosah úmerný dostupným zdrojom a podporovať prístup „prvoradosti politiky“. Viacročné orientačné programy ZKÚ okrem toho nepodliehajú povinnému preskúmaniu ich bilaterálneho finančného krytia v polovici trvania z dôvodu malej veľkosti ich finančného krytia, hoci sa uskutoční preskúmanie nástroja v polovici trvania, ako sa uvádza v prílohe 1 k rozhodnutiu. A napokon sú ZKÚ oprávnené na podporu investícií v rámci Programu InvestEU.

Situácia v roku 2021

a)Územná spolupráca od októbra do decembra 2021

Výsledkom dialógov a konzultácií počas programovania v roku 2021 bolo prijatie 11 viacročných orientačných programov na podporu spolupráce EÚ a ZKÚ v decembri 2021 (z 15 plánovaných).

Prioritou spolupráce EÚ a ZKÚ sú témy týkajúce sa zelenej dohody, čo sa premieta v siedmich z jedenástich prijatých bilaterálnych viacročných orientačných programov (Nová Kaledónia, Svätý Martin, Svätý Eustach, Francúzska Polynézia, Svätý Bartolomej, Saba, Grónsko), ako aj v regionálnom orientačnom programe pre oblasť Indického oceánu. Približne 40 % celkových zdrojov sa mobilizuje na spoluprácu v oblasti zelenej dohody, ako sú energia z obnoviteľných zdrojov, voda, znižovanie rizika katastrof, udržateľné poľnohospodárstvo a zelený rast.